Source: http://rup.ee/pluss/e-ajakiri/06-33-2017/pahatahtlik-haaletus-osanike-koosolekul
Timestamp: 2018-05-24 09:52:47+00:00

Document:
Pahatahtlik hääletus osanike koosolekul - Pluss
https://www.riigikohus.ee/et/lahendid?asjaNr=2-16-18531/27
Riigikohtu 16.10.2017 lahend nr 2-16-18531/27
Hageja esitas maakohtule hagi kostja I, kostja II ja kostja III vastu, mille maakohus rahuldas hagi tagamise ulatuses. Kostjad esitasid ringkonnakohtule määruskaebuse hagi tagamise tühistamiseks, millega kohus rahuldas. Hageja esitas Riigikohtule määruskaebuse.
1. Hinnates hagi tagamisel hagi õiguslikku perspektiivi, peab kohus tulenevalt tsiviilkohtumenetluse seadustiku (edaspidi TsMS) § 381 lõikest 2 kontrollima, kas hageja on nõuet ja tagamise aluseks olevaid asjaolusid põhistanud.
2. Isikul on õigus nõuda dividendi jaotamata jätmise ja kasumi pahatahtliku kõrvalejuhtimisega tekitatud kahju hüvitamist võlaõigusseaduse (edaspidi VÕS) § 1045 lõige 1 punkt 7 alusel, kui teine osapool on olnud kahju tekitamise ajal äriühingu osanik.
3. Abstraktsiooniprintsiibist tulenevalt ei saa omandi üleandmisele suunatud asjaõigusleping olla üldjuhul näilik. Ebamoraalse ja taunitava eesmärgiga osaluse üleandmisele suunatud käsutustehing võib olla vastuolus aga heade kommetega tulenevalt tsiviilseadustiku üldosa seadusest (edaspidi TsÜS) § 86-st. Käsutustehing võib olla heade kommete vastane juhul, kui tehingu eesmärk on heade kommete vastane, muu hulgas näiteks juhul kui osaluse üleandmise kokkulepe on sõlmitud eesmärgiga vältida osanikule kohalduva hääleõiguse piirangu kohaldamist.
4. Aktsionäride vahelisest võlasuhtest võib tuleneda kohustus hääletada üldkoosolekul teatud kindlal viisil, sealhulgas kohustus hääletada dividendi maksmise otsuse poolt, lisaks võib TsÜS § 32-st tuleneda kohustus nõuda ülejäänud aktsionäridelt kindla sisuga tahteavalduse andmist. Sama kehtib ka osaühingu osanike kohta. Tahteavaldusega dividendi jaotamise nõuet on võimalik esitada vaid erandjuhul, kui on võimalik kindlaks määrata sellise tahteavalduse sisu ja kui seaduses või põhikirjas on sätestatud aktsionäri või osaniku selge kohustus hääletada üldkoosolekul teatud kindlal viisil.
Riigikohus rahuldas määruskaebuse, tühistas ringkonnakohtu määruse ja saatis asja uueks läbivaatamiseks samale kohtule.

References: kohus 
 kohus 
 § 381
 § 1045
 § 86
 § 32

Riigikohus